РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/42-25

18. март 2025. године

Б е о г р а д

З А П И С Н И К

19. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 18. МАРТА 2025. ГОДИНЕ

 Седница је почела у 10.30 часова.

 Седницом је председавала Милица Николић, председник Одбора.

 Седници су присуствовали чланови Одбора: Никола Бокан, Јасмина Палуровић, Оља Петровић, Снежана Јовановић, Ристо Костов, Сања Јефић Бранковић, Милош Гњидић, Дијана Радовић, Весна Недовић, Урош Ђокић и Драган Николић.

 Седници Одбора присуствовао је и Бранко Павловић, заменик члана Одбора Ане Крстић.

 Седници нису присуствовали чланови Одбора: Горан Петровић, Татјана Пашић, Данијела Несторовић и Слободан Петровић, као ни њихови заменици.

 На предлог председника, Одбор је једногласно, са 13 гласова, утврдио следећи

**Д н е в н и р е д:**

- Усвајање записника са Осамнаесте седнице Одбора.

1. Доношење одлуке о измени Одлуке о организовању Трећег јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“, (број предмета: 06-2/21-25-2);
2. Давање мишљења Уставном суду поводом иницијативе за покретање поступка за оцену уставности одредаба члана 2. тач. 3), 5) и 10), чл. 9. и 14. и члана 16. став 1. Закона о архивској грађи и архивској делатности ("Службени гласник РС", број 6/20), (број предмета: 011-2494/24).

**Прва тачка дневног реда**

Одбор је већином гласова (12 гласова за, 1 уздржан), донео одлуку о измени Одлуке о организовању Трећег јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“.

**Друга тачка дневног реда**

Давање мишљења Уставном суду поводом иницијативе за покретање поступка за оцену уставности одредаба члана 2. тач. 3), 5) и 10), чл. 9. и 14. и члана 16. став 1. Закона о архивској грађи и архивској делатности ("Службени гласник РС", број 6/20)

Уставни суд је доставио Народној скупштини, 28. октобра 2024. године, захтев за доставу мишљења поводом иницијативе за покретање поступка за оцену уставности одредаба члана 2. тач. 3), 5) и 10), чл. 9. и 14. и члана 16. став 1. Закона о архивској грађи и архивској делатности ("Службени гласник РС", број 6/20), као и одредаба овог закона у целини (број предмета: 011-2494/24).

 Дописом од 27. децембра 2024. године, Влада је упутила Народној скупштини мишљење поводом иницијативе за покретање поступка оцене уставности наведених одредаба.

 Имајући у виду надлежност Одбора за уставна питања и законодавство која је утврђена чл. 48. и 242. Пословника Народне скупштине, уз ова документа достављен вам је и Предлог мишљења Одбора Уставном суду поводом предметног поступка који је припремљен у складу са Мишљењем Владе.

Већином гласова је одлучено да Одбор упути Уставном суду мишљење у тексту како гласи ( 12 за, 1 уздржан).

 Седница је завршена у 10.40 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Милица Николић